proxectonos/corpus_dominio_legal_administrativo_tmp huggingface dataset:
11/12/2012 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Disolución da ADSG “A Barcalesa”, Expt.15/893

En cumprimento do artigo 4º do Real Decreto 873/77, do 22 de abril, e ós efectos previstos no mesmo, faise público que nesta Sección o día 7/11/2012, depositouse certificado da Asemblea Xeral Extraordinaria na que se acorda a Disolución da, da organización de empresarios denominada ASOCIACION DE DEFENSA SANITARIA GANDEIRA A BARCALESA”, Expediente 15/893. Asinan o certificado da Acta de Disolución: Jose Antonio Liñares Liñares, presidente, e Alonso Jose Iglesias tojo, secretario. A certificación depositada poderá ser examinada por calquera persoa interesada. A Coruña, 27 de novembro de 2012 O XEFE TERRITORIAL DE TRABALLO E BENESTAR. Asdo.: Luis Alvarez Freijido.
11/12/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Expediente IN407A 207/2012

Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo Social: Avda. de Arteixo, 171, 15007 – A Coruña. Denominación: reforma do C. T. O Seixo. Situación: Concello de Mugardos. Características Técnicas: Centro de transformación non prefabricado, cunha potencia de 250 kVA e unha relación de transformación de 15.000/400-230 V. Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, situado edificio administrativo de Monelos, rúa Vicente Ferrer, 2, 2° andar, 15071-A Coruña, no prazo de vinte días, a partir da última publicación. A Coruña, 20 de novembro de 2012 Susana Vázquez Romero Xefa territorial da Coruña
11/12/2012 | Administración LocalMunicipal
Noia
Secretaría
Aprobación definitiva de aspirantes admitidos no proceso de funcionarización

Por Resolución da Alcaldía núm.3048/2012, no proceso selectivo levado a cabo por concurso-oposición restrinxido para acceso á condición de funcionario do persoal laboral do Concello de Noia, acordouse declarar admitidos aos seguintes aspirantes, sendo estes a totalidade dos presentados: Por outra banda, emprázase aos aspirantes admitidos para a realización da fase oposición nos seguintes termos, tendo en conta que a publicación dos méritos alegados polos aspirantes publicarase, a lo menos, con 48 horas de antelación á realización da fase oposición, no taboleiro de anuncios da Casa Consistorial: - A realización do primeiro exercizo da fase de oposición terá lugar o vindeiro 17 de decembro de 2012, ás 9 horas, na Sala de xuntas da Casa Consistorial, debendo presentar os aspirantes a documentación acreditativa correspondente. - A realización do segundo exercizo da fase de oposición terá lugar o vindeiro 21 de decembro de 2012, ás 9 horas, na Sala de xuntas da Casa Consistorial, debendo presentar os aspirantes a documentación acreditativa correspondente. Noia, 5 de decembro de 2012. O alcalde-presidente, Asdo.- Rafael García Guerrero.
11/12/2012 | Administración LocalMunicipal
Carral
Aprobación inicial da Ordenanza reguladora do rexistro de asociacións do termo municipal de Carral

Logo de proceder, mediante acordo plenario adoptado na sesión ordinaria realizada o 29 de novembro de 2012, á aprobación inicial da ordenanza reguladora do rexistro de asociacións do termo municipal de Carral, en cumprimento do establecido no artigo 49. b) da Lei 7/1985, do 2 de abril, reguladora das bases do réxime local, sométese o texto da ordenanza aprobada inicialmente a información pública e audiencia ás persoas interesadas polo prazo de trinta días para a presentación de reclamacións e suxestións, mediante anuncios no taboleiro de edictos do Concello e no Boletín Oficial da Provincia da Coruña. Unha vez transcorrido tal periodo, someterase ao Pleno a resolución de todas as reclamacións e suxestións presentadas dentro de tal prazo, e o texto da ordenanza, á súa aprobación definitiva. No caso de que non se tivese presentado ningunha reclamación ou suxestión, entenderase definitivamente adoptado o acordo até entón provisional. Carral, 30 de novembro de 2012 O ALCALDE José Luis Fernández Mouriño
11/12/2012 | Administración LocalMunicipal
Carballo
Baixas padrón de habitantes estranxeiros comunitarios

Incoados expedientes de baixa de oficio no Padrón de habitantes de cidadáns da Unión Europea, por non haber confirmado a residencia, de conformidade co disposto na Ley 10/92, de 26 de novembro, art.54.1 do R. de Población e Demarcación Territorial das Entidades Locales, Real Decreto 1690/1986, de 11 de xullo, propoño: 1º. A publicación de anuncio no taboleiro de Edictos do concello e BOP.2º Declarar a caducidade das inscricións que se relacionan, no padrón municipal de habitantes por non haber efectuado o trámite de confirmación de residencia: Carballo, 29 de novembro de 2012. O Alcalde, Evencio Ferrero Rodriguez
11/12/2012 | Administración LocalMunicipal
Vigo
Xerencia Municipal de Urbanismo
Información pública

EDICTO De conformidade co disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, unha vez practicados no enderezo, sinalado a efectos de notificacións, os dous intentos de notificación persoal preceptivos sen que fose posible a súa recepción, publícanse no Boletín Oficial da Provincia e máis no taboleiro de edictos da Xerencia Municipal de Urbanismo do Concello de Vigo, no taboleiro de edictos do Concello de Ames e no taboleiro edictos do Concello de Santiago de Compostela, os requirimentos que a continuación se relacionan. As persoas abaixo indicadas poden comparecer para ser notificadas do texto íntegro da resolución na Oficina de Licenzas de Actividades e Instalacións, ubicada na Xerencia Municipal de Urbanismo (praza do Rei, s/n - 36202 Vigo) no prazo de dez días hábiles, contados desde o seguinte á publicación do presente edicto. Transcorrido o dito prazo, a notificación entenderase producida a todos os efectos legais. Vigo, 30 de novembro de 2012 O vicepresidente da Xerencia Municipal de Urbanismo Aydee Virginijus Unzu Borek
11/12/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Expediente IN407A 80/2012

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 – A Coruña. Denominación: Alimentación L. M. T. S. parcela B-15 polígono de Teixeiro. Situación: concello de Curtis. Características Técnicas: Liña eléctrica de media tensión subterránea, a 15/20 kV, cunha lonxitude de 0,120 km, coa orixe en empalmes proxectados coa L. M. T. S. SDG-715, tramo entre o C. T. polígono Teixeiro n° 2 (expediente.: 487/05) e o C. S. Cervelo, condutor tipo RHZ1-2OL-12/20kV., 3(1x240 Al), e final no C. S. Parcela B-15 Pol. Teixeiro a instalar polo cliente (entrada e saída). Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 20 de novembro de 2012 Susana Vázquez Romero Xefa territorial da Coruña
11/12/2012 | Administración LocalMunicipal
Culleredo
Economía, Facenda, Réxime Interior
Aprobación inicial Orzamento 2013

O Pleno da Corporación en sesión celebrada o 29 de novembro de 2012 aprobou inicialmente o Orzamento Xeral para o exercicio económico de 2013. De conformidade co disposto no artigo 169 do RDL 2/2004, polo que se aproba o texto refundido da lei reguladora das Facendas Locais, o Orzamento Xeral e a súa correspondente documentación quedan expostos ao público, nas oficinas do Servizo de Economía e Facenda, polo prazo de quince días hábiles contados desde a publicación do presente anuncio no Boletín Oficial da Provincia. Durante este prazo, os interesados poderán examinar o expediente e presentar as reclamacións ante o Pleno que consideren oportunas. Se non se presentasen reclamacións, o Orzamento considerarase definitivamente aprobado. En caso contrario, o Pleno disporá dun mes contado a partir do día seguinte á finalización da exposición ao público, para resolver as reclamacións. Estas consideraranse denegadas se non se resolvesen no acto de aprobación definitiva. Culleredo, 30 de novembro de 2012 O alcalde Julio Sacristán de Diego
11/12/2012 | Administración LocalMunicipal
Cabana de Bergantiños
Aprobación inicial corrección erros ordenanza fiscal IBI

Este Concello en sesión plenaria ordinaria celebrada o día 29 de novembro de 2012, adoptou o acordo de aprobar provisionalemente a corrección de erros da “Modificación da Ordenanza Fiscal reguladora do Imposto sobre Bens Inmobles”. O que se fai público durante o prazo de trinta días, contados dende o seguinte ó da publicación do presente anuncio no BOP, ó fin de que polos interesados poidan examina-lo expediente e presenta-las reclamacións que estimen oportunas de conformidade co disposto no artigo 17.1 dao RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, e co artigo 49. b) da Lei 7/85, do 2 de abril, reguladora das Bases do Réxime Local. De non presentarse reclamacións, entenderase elevado a definitivo o acordo de aprobación provisional. Cabana de Bergantiños, 30 de novembro de 2012. O alcalde en funcións Asdo. Carlos M. Sande Martínez
11/12/2012 | Administración LocalMunicipal
Betanzos
Anuncio aprobación inicial Consello de Deportes

O Pleno da Corporación Municipal deste Concello, en sesión ordinaria realizada o día 27 de novembro do ano en curso, entre outros, prestóu aprobación inicial ao “regulamento do Consello de deportes”. Cumprindo o disposto no artigo 49 de la Lei 7/85 de 2 de abril de bases de réxime local, sométese a información pública e audiencia aos interesados durante o prazo de 30 días, podéndose consultar na Secretaría deste Concello, ao obxecto de que presenten as reclamacións e/ou suxestións que se consideren oportunas. Se non se presentasen reclamacións ou alegacións ao mesmo este regulamento considerarase definitivamente aprobado. Betanzos, 30 de novembro de 2012 O ALCALDE-PRESIDENTE, Asdo.: José Ramón García Vázquez
11/12/2012 | Administración LocalMunicipal
Arteixo
Servizos Económicos
Aprobación inicial da Ordenanza 5 e Ordenanza fiscal xeral

O Concello Pleno, en sesión celebrada o día 30 de novembro de 2012, aprobou inicialmente a modificación das seguintes ordenanzas fiscais: a) Ordenanza fiscal nº 5 “Imposto sobre incremento do valor dos terreos de natureza urbana” b) Ordenanza fiscal Xeral Os acordos citados foron adoptados en virtude do sinalado no artigo 17 do Real Decreto 2/2004, de 5 de marzo, polo que se aproba o texto refundido da lei reguladora das facendas locais, expoñéndose ao público por un prazo de trinta días, mediante inserción deste edicto no BOP e no diario “La Voz de Galicia”, así como en cumprimento dos preceptos citados, no Taboleiro de edictos do Concello. Dito prazo comezará a contar a partir da derradeira das publicacións producidas, podendo os interesados examinar o expediente e presentar, no seu caso, as reclamacións que estimen oportunas. Rematada a exposición pública, a Corporación resolverá as reclamacións que foran presentadas. Se tales reclamacións non se tiveran producido, o texto até entón provisional, entenderase definitivamente aprobado, publicando o texto íntegro de tal modificación. Arteixo a trinta de novembro de 2012, Por delegación decreto 989/2011 Asdo. María José Riveiro Martínez Concelleira de Servizos Económicos
11/12/2012 | Administración LocalMunicipal
Vimianzo
Anuncio de aprobación inicial da modificación da Ordenanza reguladora da concesión de subvencións

O Pleno do Concello, na sesión celebrada o día 24 de novembro de 2012, adoptou o acordo de aprobar inicialmente a modificación da Ordenanza reguladora da concesión de subvencións. O que se fai público durante o prazo de trinta días hábiles, a partir do seguinte ao da publicación deste anuncio no Boletín Oficial da Provincia, a fin de que os interesados poidan examinar o expediente e presentar reclamacións e suxestións, de conformidade co disposto no artigo 49 b), da Lei 7/1985, do 2 de abril, reguladora das bases de réxime local, facendo saber que no caso de que non se presente ningunha reclamación ou suxestión, entenderase definitivamente adoptado aquel acordo ata entón provisional. Vimianzo, 3 de decembro de 2012. O alcalde Manuel Antelo Pazos
11/12/2012 | Administración LocalMunicipal
Teo
Aprobación inicial expediente de modificación de créditos

Aprobado inicialmente polo Pleno do Concello en sesión de 29/11/2012, o expediente de modificación de créditos Nº11/2012 mediante transferencia Nº 06/2012 que se realiza entre distintas áreas de gasto, en cumprimento do disposto no artigo 178.4 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais, exponse ao público na Intervención do Concello, por prazo de 15 días hábiles, que comenzan a contar a partir do día seguinte ó da publicación do presente edicto no BOP, a fin de que, durante o mesmo poidan formularse as reclamacións que se consideren pertinentes. Teo, 30 de novembro de 2012. O alcalde accidental Rafael Sisto Edreira
11/12/2012 | Administración LocalMunicipal
Vimianzo
Anuncio de aprobación inicial da Ordenanza fiscal nº16, reguladora do imposto sobre construcións, instalacións e obras

Aprobada inicialmente por acordo plenario de data 24/11/2012 a modificación da Ordenanzas fiscais Nº 16, reguladora do imposto sobre construcións instalacións e obras (artigo 6); e en cumprimento do disposto no artigo 17 do Real decreto Lexislativo 2/2004, de 5 de marzo, polo que se aproba o Texto Refundido da Lei de Facendas Locais, ábrese un período de 30 días contados a partir da inserción deste anuncio no Boletín Oficial da Provincia para que calquera persoa física ou xurídica poida examinar o expediente e formular as alegacións e suxestións que consideren oportunas. De non se presentar reclamacións durante dito prazo, o expediente entenderase definitivamente aprobado. Vimianzo, 3 de decembro de 2012 O alcalde Manuel Antelo Pazos
11/12/2012 | Administración LocalMunicipal
Betanzos
Anuncio aprobación inicial Consello de Cultura

O Pleno da Corporación Municipal deste Concello, en sesión ordinaria realizada o día 27 de novembro do ano en curso, entre outros, prestóu aprobación inicial ao “regulamento do Consello de cultura”. Cumprindo o disposto no artigo 49 de la Lei 7/85 de 2 de abril de bases de réxime local, sométese a información pública e audiencia aos interesados durante o prazo de 30 días, podéndose consultar na Secretaría deste Concello, ao obxecto de que presenten as reclamacións e/ou suxestións que se consideren oportunas. Se non se presentasen reclamacións ou alegacións ao mesmo este regulamento considerarase definitivamente aprobado. Betanzos, 30 de novembro de 2012 O ALCALDE-PRESIDENTE, Asdo.: José Ramón García Vázquez
11/12/2012 | Administración LocalMunicipal
Coirós
Aprobación definitiva modificación crédito 1. Orzamento 2012

Definitivamente aprobado o expediente de modificación de créditos 1 para o exercicio económico 2012, por acordo de Pleno do Concello de data vinte e cinco de outubro de dous mil doce, cumprindo o disposto polo artigo 177.2 en relación con 169.3 do RDLex 2/2004, de 5 de marzo, expoñense ó público as modificacións seguintes: Incremento de crédito na partida seguinte: Partida Incremento en euros 2011-920-60900. 110.000 € O incremento referenciado financiarase con cargo o Remanente Líquido de Tesorería do ano anterior,. Coirós, 3 de decembro de 2012 O ALCALDE Asdo.: Francisco Quintela Requeijo
11/12/2012 | Administración LocalMunicipal
Miño
Anuncio de aprobación definitiva da modificación da ordenanza fiscal número 4, reguladora da taxa pola recollida de lixo

O Concello en Pleno, en sesión celebrada o día 7 de setembro de 2012 aprobou inicialmente a modificación da seguinte ordenanza fiscal: Durante o período de exposición ó público non se formularon reclamacións, elevándose a definitivo o acordo municipal adoptado, en aplicación do artigo 17.3 do RD 2/2004, do 5 de marzo, polo que se aproba o TRLRHL. De conformidade co artigo 19.1 da Lei reguladora das Facendas Locais, contra este acordo poderá interpoñerse recurso contencioso-administrativo, sen prexuizo de calquera outro que se estime oportuno. O texto modificado da ordenanza fiscal é o seguinte: Miño, 30 de novembro de 2012 O alcalde P. D. 711/11 (Res. Alcaldía:20-06-2011) Andrea Ines De la Monja Yaguachi
10/12/2012 | Administración LocalMunicipal
Oroso
Exposición pública do acordo inicial de aprobación da modificación da RTP do Concello

O 29/11/2012, o Pleno do Concello aprobou inicialmente a modificación da relación de postos de traballo e do organigrama do Concello de Oroso. O expediente exponse ao público durante quince días computados a partir do seguinte ao da súa publicación no Boletín Oficial da Provincia da Coruña; durante este período os interesados poden examinar o expediente e presentar ante o Pleno as reclamacións que estimen oportunas. Se ao remate da exposición pública non se presentasen reclamacións, entenderase definitivamente aprobado o acordo que se adoptou inicialmente (artigo 90 da Lei 7/1985, de 2 de abril, reguladora das bases do réxime local; artigos 126 e 127 do Real decreto 781/1986, do 18 de abril, polo que se aproba o texto refundido das disposicións vixentes en materia de réxime local; e artigo 169 do texto refundido da Lei reguladora das Facendas Locais). Oroso, 30 de novembro de 2012 O alcalde, Manuel Mirás Franqueira
10/12/2012 | Administración LocalMunicipal
A Capela
Exposición pública padrón fiscal da taxa de recollida e tratamento de RSU do 4º trimestre de 2012

O padrón fiscal da taxa de prestación do servizo de recollida e tratamento de RSU correspondente ao 4º trimestre do exercicio 2012, foi aprobado por resolución da alcaldía do día 21 de novembro de 2012. O mencionado padrón exponse ao público nas oficinas da Casa do Concello polo prazo de quince días, contados dende o seguinte ao da publicación no BOP do presente anuncio, para os efectos de que os interesados poidan examinalo e, no seu caso, formular as reclamacións oportunas (o recurso de reposición regulado no artigo 14.2 do RDL 2/2004, do 5 de marzo, que recolle o texto refundido da Lei Reguladora das Facendas Locais, no prazo dun mes, contado dende o seguinte ao da finalización do período de exposición pública do mencionado padrón fiscal. Contra a resolución recaída no recurso de reposición poderase interpoñer, diante do Xulgado do Contencioso-Administrativo competente o recurso Contencioso-Administrativo no prazo de dous meses, contados dende o día seguinte ao da notificación a dita resolución. Senon recaera resolución no prazo dun mes a contar dende o día seguinte ao da presentación do recurso de reposición, en virtude do previsto no mencionado artigo 14.2 do RDL 2/2004, do 5 de marzo, produciranse os efectos jurídicos establecidos nos artigos 43 e 44 da Lei 30/1992, do 26 de novembro, do réxime jurídico das administracións públicas e do procedemento administrativo común. Non obstante, se se considera convinte, poderase empregar e ejercitar calqueira outro recurso. A publicación no BOP do presente anuncio ten o carácter de notificación colectiva ao amparo do previsto no artigo 102.3 da Lei 58/2003, de 17 de decembro, xeral tributaria. O período de cobranza en voluntaria será o comprendido entre os días 1 e 31 de xaneiro de 2013. Os contribuíntes poderán efectuar o pagamento da débeda tributaria do seguinte xeito: a) Na caixa da Casa do Concello en horas de oficina. b) Na entidade colaboradora Novacaixagalicia, presentando o correspondente recibo. c) Os recibos domiciliados polos contribuíntes serán cargados directamente polas respectivas entidades bancarias á conta restrinxida de recadación que o concello ten designada aos efectos en Novacaixagalicia. Unha vez rematado o prazo de pagamento en voluntaria sinalado, os débitos non satisfeitos entrarán no período ejecutivo, de acordo co establecido no artigo 161 da Lei 58/2003, de 17 de decembro, xeral tributaria, devengando os recargos e xuros de demora establecidos nos artigos 26 e 28 da referida norma. A Capela, 21 de novembro de 2012 O alcalde, Manuel Meizoso López
10/12/2012 | Administración LocalMunicipal
Dumbría
Aprobación inicial orzamento 2013

O pleno do concello, en sesión celebrada o día 4 de decembro de 2012, aprobou inicialmente o orzamento deste concello para o ano 2013, a plantilla de persoal, a relación de postos de traballo e acordos complementarios. En cumprimento do disposto no art.169 do Real Decreto Lexislativo 2/2004 de 5 de marzo, exponse ó público por prazo de quince días hábiles contados dende o seguinte á da publicación do presente anuncio no BOP, para que poidan presentarse as reclamacións ou alegacións que se consideren pertinentes, que deberán dirixirse ao Alcalde do concello. No caso de que non se formulen alegacións, o orzamento considerarase definitivamente aprobado. Dumbría, 4 de decembro de 2012 O ALCALDE Asdo: José Manuel Pequeño Castro
10/12/2012 | Administración LocalMunicipal
Lousame
Aprobación inicial “ordenanza municipal de protección de datos de carácter persoal do Concello de Lousame”

O Pleno do Concello en sesión de data 16 de xullo de 2009, acordou aprobar inicialmente “Ordenanza municipal de protección de datos de carácter persoal do Concello de Lousame”. O acordo estará exposto ó público durante trinta días hábiles tal como dispón o art.49 da Lei 7/1985, de 2 de abril, reguladora das bases do réxime local, e o expediente administrativo poderá ser examinado na Secretaría do Concello para que, durante o mesmo prazo, os interesados poidan presentar as reclamacións que estimen oportunas. Se non se presentasen reclamacións entenderase definitivamente adoptado o acordo, procedéndose a publicación do texto íntegro da Ordenanza. Lousame, 26 de novembro de 2012. A alcaldesa. Asdo.: Mª Teresa Villaverde Pais.
10/12/2012 | Administración LocalMunicipal
Ortigueira
Secretaría
Anuncio formalización contratos obras POS/2012

De acordo co disposto no artigo 154 do Real Decreto Lexislativo 3/2011, de 14 de novembro, polo que se aproba o texto refundido da lei de Contratos do Sector Público, faise pública a relación de contratos adxudicados polo Concello de Ortigueira financiados con cargo ao Plan Provincial de Obras e Servizos de Competencia Municipal do ano 2012 (POS/2012) O que se fai publico para xeral coñecemento e aos efectos oportunos. Ortigueira, 20 de novembro de 2012 O Alcalde Rafael J. Girón Martínez
10/12/2012 | Administración LocalMunicipal
Oroso
Anuncio delegación de funcións

Por Resolución da Alcaldía do 29/11/2012, delegáronse as funcións da Alcaldía entre 01/12/2012 e o 13/12/2012 ambos inclusive, ao 1er tenente de alcalde, ANTONIO LEIRA PIÑEIRO. Esta delegación ten efectos entre o 01/12/2012 e o 13/12/2012, ambos incluídos. Oroso, 29 de novembro de 2012 O alcalde, Manuel Mirás Franqueira
10/12/2012 | Administración LocalMunicipal
Narón
Solicitude de licenza municipal

EDICTO Solicitouse da Alcaldía, por D. ROBERT CONSTANTIN MARTIN DE LA PLAZA DOMENCH, licenza municipal para apertura de instalación dun depósito de G. L. P., emprazado no Lg. Quintá-O Val, cumprindo o disposto no apartado 3.° do artigo 8 do Decreto 133/2008, do 12 de xuño, polo que se regula a avaliación da incidencia ambiental, sométese a información pública por período de VINTE DÍAS hábiles, contados a partir do seguinte ó da última publicación deste edicto no Boletín Oficial da Provincia, co fin de que os afectados pola actividade que se pretende instalar poidan examinalo e formular por escrito as alegacións ou reclamacións que estimen oportunas no departamento de urbanismo deste Concello. Narón, 22 de novembro do ano 2012. O SECRETARIO XERAL Asdo.: ALFONSO DE PRADO FERNÁNDEZ-CANTELI
10/12/2012 | Administración LocalMunicipal
Oroso
Aprobación inicial do regulamento de voluntariado municipal do Concello de Oroso

O 29/11/2012 o Pleno do Concello aprobou inicialmente o Regulamento do voluntariado municipal do Concello de Oroso. Ábrese un trámite de información pública por un prazo de 30 días hábiles para que os interesados poidan presentar reclamacións e suxestións; de non habelas, elevarase automaticamente a definitivo o acordo que se aprobou inicialmente (artigo 49 da Lei 7/1985, de 2 de abril, reguladora das bases do réxime local). Oroso, 30 de novembro de 2012 O alcalde, Manuel Mirás Franqueira
10/12/2012 | Administración LocalMunicipal
Arteixo
Secretaría Xeral
Resolución baixas por caducidade no padrón de habitantes

REF. MEAM/ESR/12 Na Casa Consistorial do Concello de Arteixo, a doce de nvoembro de dous mil doce, o Sr. Alcalde Presidente, Carlos Calvelo Martinez, ante min, Sra. Secretaria Xeral, Manish Hegedus Barriuso, dictou a seguinte: Segundo a modificación que realiza a Lei orgánica 14/2003, de 20 de novembro, no seu artigo terceiro á Lei 7/1985, do 2 de abril, reguladora das bases de réxime local, introducindo unha modificación no artigo 16 que establece a renovación periódica cada dous anos das inscricións de estranxeiros non comunitarios sen autorización de residencia permanente no padrón municipal de habitantes e a caducidade de ditas isncricións, no caso de que o interesado non procedese a renovación da mesma e o disposto na Resolución do 28 de abril de 2005 da presidenta do INE e do director xeral de Cooperación Local, de instruccións técnicas sobre o procedemento para acordar a caducidade das referidas inscricións padronais, Tendo en conta o resto da legislación aplicable nesta materia e dacordo coa documentación xustificativa que consta en poder do Negociado de Estatística deste Concello, Por todo o exposto, PRIMEIRO: Declarar a caducidade da/s inscrición/s no padrón municipal de habitantes deste concello das persoas que se relacionan a continuación, por non ter renovada a súa inscrición padronal transcurrido o prazo de dous anos e en consecuencia, acordar a práctica da/s correspondente/s baixa/s da súa inscrición no padrón municipal de habitantes: SEGUNDO: Notificar a presente resolución ao/s interresado/s. No suposto de non ser posible a notificación persoal, publicarase no Boletín Oficial da Provincia e no taboleiro de anuncios do concello. TERCEIRO: Esta baixa terá efecto na data en que esta resolución sexa notificada aos interesados e de non ser posible a notificación persoal, na data de publicación no Boletín Oficial da Provincia. Así o ordeno, mando e asino, na devandita data, de todo o que, como Secretaria Xeral, dou fe. O Alcalde-Presidente, A Secretaria Xeral., Asdo. Carlos Calvelo Martínez Asdo. María Esther Álvarez Martínez
10/12/2012 | Administración LocalMunicipal
Muros
Anuncio licenza de actividade nave industrial destinada a taller de lavado, engraxe, rodas e mantemento de vehículos

Neste Concello estase tramitando o expediente 362/12 para a concesión da licenza da seguinte actividade: Solicitante: D. Damaso Manuel Pantelimon Belton. Actividade: Nave industrial destinada a taller de lavado, engraxe, rodas e mantemento de vehículos. Situación: Lg. Creo. Núm.1, Esteiro - Muros Expediente: 362/12. O que se fai público a fin de que quen se considere afectado pola actividade poida examinalo e presentar, no seu caso, as alegacións ou observacións que estimen oportunas, durante o prazo de DEZ (10) DÍAS, a contar desde o seguinte á publicación deste anuncio no Boletín Oficial da Provincia. Muros, 28 de novembro do 2012 A ALCALDESA Asd/ Caridad González Cerviño
10/12/2012 | Administración de JusticiaJuzgados de Instrucción
Instrucción 1 Santiago de Compostela
Juicio de faltas 630/2011

JUICIO DE FALTAS 0000630 /2011 Delito/Falta: FALTA DE AMENAZAS Denunciante/Querellante: 131984G GUARDIA CIVIL, G74733F GUARDIA CIVIL Procurador/a: Abogado: Contra’: MARCOLINA RIPADO CONTONENTE Procurador/a: Abogado: DONA ANA MARÍA NAVARRO GÓMEZ, SECRETARIA DO XULGADO DE INSTRUCIÓN NÚMERO 1 DE SANTIAGO DE COMPOSTELA DOU FE E TESTEMUÑO: Que no Xuízo de Faltas n.° 630/2011 ditouse sentenza co encabezamento e parte dispositiva seguintes: SENTENZA En Santiago de Compostela, a vinte e sete de marzo de dous mil doce. Vistos por mín, dona Ana López-Suevos Fraguela, Maxistrada do Xulgado de Instrución n° 1 de Santiago de Compostela, os autos do xuízo de faltas n° 630/2011 no que son parte: o axente da Garda civil con números de carné profesional G74733F, en cualidade de denunciante, que compareceu no seu propio nome e representación, e o denunciado, don MARCOLINA RIPADO CONTONENTE, quen compareceu no seu propio nome e representación. Compareceu o Ministerio Fiscal representado por don Ronny Reynaldo Antonio Berlin Torrijo. (.) DISPOÑO Que debo condenar e condeno don MARCOLINA RIPADO CONTONENTE como autor dunha falta contra a orde pública do artigo 634 CP a una pena de 30 dias multa a razón dunha cuota diaria de 4 euros, cunha responsabilidade persoal subsidiaria para o caso de impago da multa dun día de privación de liberdade por cada duas cuotas diarias non satisfeitas, así como ao pagamento das custas causadas. Contra a presente resolución cabe recurso de apelación a interpoñer neste Xulgado no prazo de cinco seguintes á súa notificación para a súa resolución pola Audiencia provincial de A Coruña. Notífiquese esta sentenza ás partes. Así o pronuncio, mando e asino. E para que conste e sirva de NOTIFICACIÓN a DON MARCOLINA RIPADO CONTONENTE actualmente en paradoiro descoñecido, e a súa publicación-no Boletín Oficial da Coruña, expido o presente en Santiago de Compostela, a quince e novembro de dous mil doce. A SECRETARIA
10/12/2012 | Administración LocalMunicipal
Mazaricos
Anuncio de suplemento de crédito 1/2012

O Pleno da Corporación, en Sesión de data 29 de novembro de 2012, aprobou inicialmente o expediente de modificación de crédito “Suplemento de crédito 1/2012”. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial sométese a exposición pública, a efectos de reclamacións e suxerencias perante o Pleno, por un prazo de quince días hábiles a contar dende a data de publicación do presente anuncio no Boletín Oficial da Provincia. De conformidade co previsto no artigo 169.4 do RDL 2/2004, publícase o resumo por capítulos aos efectos da súa aprobación definitiva e entrada en vigor. Mazaricos, a 29 de novembro de 2012 O ALCALDE José Manuel Santos Maneiro
10/12/2012 | Administración LocalMunicipal
Coristanco
Aprobación inicial do expedente de modificación de créditos n.º 8/2012

O Pleno Municipal, en sesión celebrada o día 5 de decembro de 2012, acordou aprobar inicialmente o expediente de Modificación de Créditos nº 8/2012, vía suplemento de crédito. Por medio do presente expóñense ao público polo prazo de quince días hábiles, contados a partir do seguinte á publicación deste anuncio no Boletín Oficial da Provincia, a efectos de que os interesados poidan examinalo e presenta-las reclamacións ou alegacións que estimen pertinentes, de conformidade co disposto nos artigos 177, en relación co 169, do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais e 38, en relación cos artigos 20 e 22 do R. D. 500/1990, do 20 de abril. Se finalizado o prazo de exposición ao público non se presentasen reclamacións, o expediente considerarase aprobado definitivamente. Coristanco, 5 de decembro de 2012 O alcalde, Asdo.: Antonio Pensado Plágaro
10/12/2012 | Administración LocalMunicipal
Brión
Aprobación definitiva de modificación da ordenanza reguladora do imposto sobre o incremento de valor dos terreos de natureza urbana

Elevado a definitivo o acordo provisional do Pleno de data 17 de outubro de 2012, de aprobación da modificación da ordenanza fiscal reguladora do imposto sobre o incremento de valor dos terreos de natureza urbana, por non se ter presentado ningunha reclamación durante o prazo de exposición pública, de conformidade co disposto no art.17.4 do RDL.2/2004, do 5 de marzo, polo que se aproba o texto refundido da Lei reguladora das facendas locais, faise público o texto íntegro da modificación da ordenanza aprobada para os efectos da súa entrada en vigor. -. Se modifica o cadro do art.8 apartado 1, que pasa a ter a seguinte redacción: a) Periodos de un (1) ata cinco anos: 2,49 por cento. b) Periodos de ata dez anos: 2,38 por cento. c) Periodos de ata quince anos: 2,26 por cento. d) Periodos de ata vinte anos: 2,16 por cento. A presente modificación entrará en vigor unha vez publicada definitivamente no Boletín Oficial da Provincia e de conformidade co artigo 107 da Lei 7/1985, de 2 de abril, reguladora das bases de réxime local, comezará a aplicarse a partir do día 1 de xaneiro de 2013, permanecendo en vigor ata a súa modificación ou derrogación expresa. Brión, 30 de novembro de 2012. O Alcalde. Asd. José Luis García García.
10/12/2012 | Administración LocalMunicipal
Narón
Intervención
Edicto do padrón de contribuíntes de axuda no fogar de libre concorrencia e dependencia de xullo de 2012

EDICTO A Xunta de Goberno Local, en sesión celebrada o día 8 de novembro de 2012, adoptou, entre outros, o acordo seguinte: 1.–Aprobar o padrón de contribuíntes pola prestación do servizo de axuda no fogar-libre concorrencia correspondente ao mes de xullo do ano 2012: que comenza por MAREK CORNAGO, HELLEN e remata por MOKHTARY ALUISA, AASE EL, cun total de 39 usuarios atendidos, cun importe de 789,88 euros.2.–Aprobar o padrón de contribuíntes pola prestación do servizo de axuda no fogar- dependencia, correspondente ao mes de xullo do ano 2012: que comenza por DIAZ PACHE, NATIVIDAD DOLORES CUCOS e remata por LUIS VENTURA NAYELY SAENZ DE ZAITEGUI BANOVIO, M.ª GENEROSA, cun total de 89 usuarios atendidos, cun importe de 6.207,49 euros.3.–De acordo co disposto no artigo 75 da Ordenanza fiscal xeral de xestión, recadación e inspección, os padróns serán expostos ao público durante un prazo de quince días, que se contarán a partir do día seguinte ao da publicación do anuncio no Boletín Oficial da Provincia. O anuncio de publicación no BOP surte os efectos de notificación colectiva, ao abeiro do artigo 102 da Lei xeral tributaria.4.–Durante dito prazo os interesados poderán examinar os padróns e interpoñer contra os mesmos e ante a Xunta de Goberno Local o recurso de reposición previo ao contencioso-administrativo a que se refire o artigo 108 da Lei 7/1985.5.–A cobranza das taxas aprobadas verificarase na forma e período que se establecen nas respectivas ordenanzas reguladoras. Narón, 30 de novembro de 2012. O alcalde José Manuel Blanco Suárez
10/12/2012 | Administración LocalMunicipal
Brión
Aprobación definitiva da modificación da Ordenanza reguladora da taxa pola subministración de auga

EDICTO Elevado a definitivo o acordo provisional do Pleno de data 17 de outubro de 2012, de aprobación da modificación da ordenanza fiscal reguladora da taxa pola subministración de auga, por non se ter presentado ningunha reclamación durante o prazo de exposición pública, de conformidade co disposto no art.17.4 do RDL.2/2004, do 5 de marzo, polo que se aproba o texto refundido da Lei reguladora das facendas locais, faise público o texto íntegro da modificación da ordenanza aprobada para os efectos da súa entrada en vigor. – Se modifican os epígrafes 1 ao 6 do art.6: cota tributaria, que pasan a ter a seguinte redacción: Epígrafe 1. Abonados da rede municipal xeral Epígrafe 2. Abonados da rede de Luaña Epígrafe 3. Acometidas. Os prezos varían dependendo do diámetro da acometida e do tipo de reposición a realizar na gabia: Prezos para a acometida normal de 1 a 5 m Prezos para a acometida de máis de 5 m Epígrafe 4. Contadores Instalación de contador de 13/15/20 mm en batería de contadores ou similar Instalación de arqueta no chan Contador de diámetro superior a 15 mm Contadores (sen colocación) Epígrafe 5. Xestión de cobro a impagados Cobro aos abonados morosos dos gastos ocasionados pola comunicación dos recibos pendentes de pago Epígrafe 6. Desprecintado do contador/Comprobación e precintado de contador non instalado polo servizo/Comprobación de contador de abonado con contador patrón. Esta cota é a que se refire ó reestablecemento do subministro Todos os prezos anteriores veranse gravados co IVE correspondente. A presente modificación entrará en vigor unha vez publicada definitivamente no Boletín Oficial da Provincia e de conformidade co artigo 107 da Lei 7/1985, do 2 de abril, reguladora das bases de réxime local, comezará a aplicarse a partir do día 1 de xaneiro de 2013, permanecendo en vigor ata a súa modificación ou derrogación expresa. Brión, 30 de novembro de 2012. O alcalde Asdo.: José Luis García García
10/12/2012 | Administración LocalMunicipal
Boiro
Delegación de funcións da Alcaldía por ausencia do titular

Tendo que ausentarme do termo municipal a partires do día de hoxe. Logo de considera-lo disposto no artigo 63 da Lei 5/1997, do 22 de xullo, da administración local de Galicia, e nos artigos 44 e 47 do Regulamento de organización, funcionamento e réxime xurídico das entidades locais aprobado polo Real decreto 2686/1986, do 28 de novembro, en relación co previsto no artigo 20 da Lei 7/1985, do 2 de abril, Reguladora das bases do réxime local. Primeiro.- Delegar, a partir do 30.11.2012 e ata o meu regreso, as funcións propias desta Alcaldía no concelleiro e primeiro tenente de alcalde desta corporación D. Plamen Ivanov Lasvignes Atutxa. Segundo.- Dar traslado do presente Decreto ó interesado para o seu coñecemento e aceptación, no seu caso, do contido. Terceiro.- Publica-lo presente Decreto no BOP, sen prexuizo de que surta efectos a partir do momento do seu outorgamento. Cuarto.- Dar conta deste Decreto ó Pleno da Corporación na primeira sesión ordinaria que teña lugar, de acordo co previsto no artigo 42 do ROFRXEL. O que manda e asina o Sr. Alcalde en Boiro, sendo o día 29 de novembro de 2012, do que como secretario en funcións dou fe. O alcalde Ante min, o secretario en funcións Juan José Dieste Ortigueira Severino Abalo Chouza
10/12/2012 | Administración LocalMunicipal
A Baña
Redacción e visado do proxecto e realización das obras de soterramento de liñas eléctricas aéreas nas inmediacións do Centro de Saúde, da Residencia da Terceira Idade e da Casa do Concello

Redacción e visado do proxecto e realización das obras de soterramento de liñas eléctricas aéreas nas inmediacións do Centro de Saúde, da Residencia da Terceira Idade e da Casa do Concello A Xunta de Goberno Local acordou o 13 de novembro de 2012 aprobar a adxudicación do contrato Redacción e visado do proxecto e realización das obras de soterramento de liñas eléctricas aéreas nas inmediacións do Centro de Saúde, da Residencia da Terceira Idade e da Casa do Concello, o que se publica para os efectos do artigo 154 do Texto refundido da Lei de contratos del sector público, aprobado polo Real decreto lexislativo 3/2011, de 14 de novembro. a) Organismo: Concello da Baña (A Coruña) b) Dependencia que tramita o expediente: Secretaría c) Número de expediente: 2012/C001/000006 d) Perfil do contratante: www.concellodeabana.es a) Tipo de contrato: obras b) Descrición do obxecto: Redacción e visado do proxecto e realización das obras de soterramento de liñas eléctricas aéreas nas inmediacións do Centro de Saúde, da Residencia da Terceira Idade e da Casa do Concello c) Lote: Non d) CPV (referencia de nomenclatura): 45231400 e) Medio de licitación: Oferta a tres empresas f) Data da oferta de licitación: 26/10/2012 a) Tramitación: urxente b) Procedemento: negociado sen publicidade Importe neto: 118.578,27 €; IVE (21%): 24.901,44 €; prezo total: 143.479,71 € a) Data: 13 de novembro de 2012 b) Contratista: CONSTRUCCIONES LEMOS MARTÍNEZ, S. L. c) Nacionalidade: España d) Importe de adxudicación: Importe neto: 117.480,19 €; IVE (21%): 24.670,84 €; prezo total: 142.151,03 € e) Prazo de execución: 1 mes A Baña, 30 de novembro de 2012 O alcalde José Andrés García Cardeso
10/12/2012 | Administración LocalMunicipal
Brión
Aprobación definitiva de modificación da ordenanza reguladora da taxa por actividades e servizos relacionados coa hixiene urbana

Elevado a definitivo o acordo provisional do Pleno de data 17 de outubro de 2012, de aprobación da modificación da ordenanza fiscal reguladora da taxa por actividades e servizos relacionados coa hixiene urbana, por non se ter presentado ningunha reclamación durante o prazo de exposición pública, de conformidade co disposto no art.17.4 do RDL.2/2004, do 5 de marzo, polo que se aproba o texto refundido da Lei reguladora das facendas locais, faise público o texto íntegro da modificación da ordenanza aprobada para os efectos da súa entrada en vigor. -. Se modifica o Anexo: Tarifas, que pasa a ter a seguinte redacción: A presente modificación entrará en vigor unha vez publicada definitivamente no Boletín Oficial da Provincia e de conformidade co artigo 107 da Lei 7/1985, de 2 de abril, reguladora das bases de réxime local, comezará a aplicarse a partir do día 1 de xaneiro de 2013, permanecendo en vigor ata a súa modificación ou derrogación expresa. Brión, 30 de novembro de 2012. O Alcalde. Asd. José Luis García García.
10/12/2012 | Administración LocalMunicipal
Narón
Solicitude de licenza municipal

EDICTO Solicitouse da Alcaldía, pola COMUNIDADE DE PROPIETARIOS DA R/ LUIS DE GÓNGORA, N.° 27, licenza municipal para apertura dun garaxe privado, emprazado na r/ Luis de Góngora, n.° 27-29, cumprindo o disposto no apartado 3.° do artigo 8 do Decreto 133/2008, do 12 de xuño, polo que se regula a avaliación da incidencia ambiental, sométese a información pública por período de VINTE DÍAS hábiles, contados a partir do seguinte ó da última publicación deste edicto no Boletín Oficial da Provincia, co fin de que os afectados pola actividade que se pretende instalar poidan examinalo e formular por escrito as alegacións ou reclamacións que estimen oportunas no departamento de urbanismo deste Concello. Narón, 20 de novembro do ano 2012. O SECRETARIO XERAL Asdo.: ALFONSO DE PRADO FERNÁNDEZ-CANTELI
10/12/2012 | Administración LocalMunicipal
Brión
Aprobación definitiva de modificación da ordenanza reguladora do imposto sobre bens inmobles

Elevado a definitivo o acordo provisional do Pleno de data 17 de outubro de 2012, de aprobación da modificación da ordenanza fiscal reguladora do imposto sobre bens inmobles, por non se ter presentado ningunha reclamación durante o prazo de exposición pública, de conformidade co disposto no art.17.4 do RDL.2/2004, do 5 de marzo, polo que se aproba o texto refundido da Lei reguladora das facendas locais, faise público o texto íntegro da modificación da ordenanza aprobada para os efectos da súa entrada en vigor. -. Se modifica o texto do art.13, apartado a) 1, que pasa a ter a seguinte redacción: Bens inmobles de natureza urbana: O tipo de gravame xeral aplicable aos bens inmobles de natureza urbana queda fixado no 0,44%. A presente modificación entrará en vigor unha vez publicada definitivamente no Boletín Oficial da Provincia e de conformidade co artigo 107 da Lei 7/1985, de 2 de abril, reguladora das bases de réxime local, comezará a aplicarse a partir do día 1 de xaneiro de 2013, permanecendo en vigor ata a súa modificación ou derrogación expresa. Brión, 30 de novembro de 2012. O Alcalde. Asd. José Luis García García.
10/12/2012 | Administración LocalMunicipal
Arzúa
Aprobación dos padróns das taxas por subministración de auga e polo servizo de saneamentoAprobación dos padróns das taxas por subministración de auga e polo servizo de saneamento

Logo da confección e aprobación do padrón de suxeitos pasivos da taxa por subminstración de auga, conservación de contadores e acometidas, correspondente ao sexto bimestre de facturación do ano 2012, así como taxa por rede de sumidoiros e cánon da auga; procédese á notificación colectiva de acordo co artigo 102.3 da Lei xeral tributaria, e á apertura dun prazo de 15 días hábiles contado a partir do día seguinte ao da publicación deste anuncio no BOP para que os lexítimos interesados aleguen o que estimen oportuno. O prazo de ingreso voluntario das débedas correspondentes ao sexto bimestre do 2012 será de dous meses dende a publicación deste anuncio no BOP. Tras transcorrer o dito prazo sen que se efectuase o ingreso, as débedas esixiranse pola vía de constrinximento e devengarán o recargo de constrinximento, xuros de mora e demáis costas que se produzan. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. A falta do pagamento do cánon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do cánon da auga poderase interpoñer reclamación económico administrativa ante a Xunta Superior de Facenda (Consellería de Facenda) no prazo dun mes dende a presente publicación. Arzúa, 29 de novembro de 2012 Asdo. José Luis García López Alcalde-presidente do Concello de Arzúa